b'\n_START_ARTICLE_\nWolfprisen\n_START_PARAGRAPH_\nWolfprisen (engelsk: Wolf Prize) er en pris som siden 1978 tildeles forskere og kunstnere av Wolf Foundation i Israel. Den tildeles mennesker som har fortjenester for menneskehetens beste og vennskapelige forbindelser mellom folkene. Prisen ble etablert av Ricardo Wolf (1887\xe2\x80\x931981), en tyskf\xc3\xb8dt oppfinner, som ogs\xc3\xa5 var Cubas ambassad\xc3\xb8r i Israel._NEWLINE_Wolfprisen blir delt ut i seks disipliner, hver med 100\xc2\xa0000 amerikanske dollar i premiepenger. I fysikk og kjemi regnes den som en av de mest anerkjente prisene i verden etter Nobelprisen.'